***X-Men: First Class*** er en britisk-amerikansk superheltfilm fra 2011. Filmen er regissert av Matthew Vaughn, og har James McAvoy, Michael Fassbender og Kevin Bacon i hovedrollene.

Om filmen
---------

Filmen hadde et budsjett på 150 millioner dollar, og har spilt inn 303 millioner dollar på verdensbasis. Publikum har latt seg begeistre, så vel som utenlandske anmeldere: filmen har 87% på Rotten Tomatoes (hvor anmeldelsene er laget av profesjonelle amerikanske filmkritikere) og 7.9/10 på brukersiden IMDb. Norske anmeldere har vært positive, men likevel noe mer lunkne: både VG, Dagbladet, NRK, TV 2 og Aftenposten har gitt filmen 4 av 6 mulige.

Filmen er en såkalt «prequel» (forløper) til de originale X-Men-filmene (*X-Men*, *X2* og *X-Men: The Last Stand*), hvor vi følger oppstarten til mutantene som grunnla X-Men.
Den stemmer imidlertid ikke med de originale X-Men-filmene. I *X-Men: The Last Stand* får vi se en scene hvor professor Charles «Professor X» Xavier og Eric «Magneto» Lenhsherr rekrutterer Jean «Phoenix» Gray til X-Men, mens i *X-Men: First Class* skiller Magneto og Professor X lag før dette skjer. Dessuten er «The Beast» en del av de originale X-Men i *X-Men: First Class*, mens i *X-Men: The Last Stand* er han en ny rekrutt.

Handling
--------

Historien skildrer vennskapet som oppstod mellom professor Charles Xavier (James McAvoy) og Erik Lensherr (Michael Fassbender) før de ble fiender.

Handlingen starter under 2. verdenskrig, hvor den unge Erik Lensherr blir vitne til et stygt drap på sin egen mor av den onde mutanten Sebastian Shaw (Kevin Bacon) i en konsentrasjonsleir i Polen. Samtidig får jevngamle Charles Xavier vite at han ikke er alene om å ha spesielle krefter da den to år yngre Raven kommer på besøk og avslører sine krefter. Charles er overlykkelig over å finne noen andre som ham og inviterer henne til å bo hos seg.

18 år senere møter vi en voksen og svært hevnlysten Erik, som har ett mål for seg; å finne og drepe Shaw. Vi får også vite at Charles og Raven (Jennifer Lawrence) har vokst opp som søsken, og at Charles har blitt en professor innenfor mutasjon. Da dr. Moira MacTaggert (Rose Byrne) oppdager at det eksisterer mutanter, oppsøker hun Charles for å få råd om mutasjon. De oppdager at Shaw har planer om å starte en atomkrig og å ødelegge verden. Der befinner også Erik seg, desperat etter å få has på Shaw. Charles stopper ham akkurat i tide før han tar livet av seg selv i strevet.

Dette starter et vennskap mellom de to kraftfulle mutantene, selv om de har vidt forskjellige måter å tenke på. Men de har samme mål; å stoppe Shaw fra å starte tredje verdenskrig, samtidig som han overtar verdensherredømmet og dreper alle som ikke er mutanter. Derfor rekrutterer de to og Moira medmutanter til regjeringen for å hjelpe til med å stoppe det. Men det er ikke bare å stoppe den forestående krigen som er et problem for mutantlaget – splidelser skapes innenfor egne rekker som truer med å ødelegge dem.

Rolleliste
----------

| Rolle | Skuespiller | Notater |
| --- | --- | --- |
| Charles Xavier / Professor X | James McAvoy | Som ung Laurence Belcher |
| Erik Lensherr / Magneto | Michael Fassbender | Som ung Bill Milner |
| Sebastian Shaw | Kevin Bacon |
| Emma Frost | January Jones |
| Dr. Moira MacTaggert | Rose Byrne |
| Hank McCoy / Beast | Nicholas Hoult |
| Raven Darkholme / Mystique | Jennifer Lawrence | Som ung Morgan Lily |
| Raven Darkholme / Mystique | Rebecca Romijn | Cameo |
| Sean Cassidy / Banshee | Caleb Landry Jones |
| Alex Summers / Havok | Lucas Till |
| Armando Muñoz / Darwin | Edi Gathegi |
| Azazel | Jason Flemyng |
| The Man in Black | Oliver Platt |
| Angel Salvadore | Zoë Kravitz |
| Janos Quested / Riptide | Álex González |
| Secretary of State of the United States | Ray Wise |
| John F. Kennedy | John F. Kennedy | Arkiv video |
| Nikita Khrushchev | Nikita Khrushchev | Arkiv video |
| Logan / Wolverine | Hugh Jackman | Cameo |
| Mrs. Xavier | Beth Goddard |
| Edie Eisenhardt | Éva Magyar |
| Amy | Annabelle Wallis |
| Col. Hendry | Glenn Morshower |
| CIA Director McCone | Matt Craven |
| Russian General | Rade Sherbedgia |
| U.S. Navy Captain | Michael Ironside |
| U.S. General | James Remar |
| William Stryker Sr. | Don Creech |
| Communications Officer | Brendan Fehr |
| Russian Navy Captain | Aleksander Krupa |

Eksterne lenker
---------------

* (en) Offisielt nettsted Rediger på Wikidata

* (en) X-Men: First Class – kategori av bilder, video eller lyd på Commons Rediger på Wikidata
* (en) *X-Men: First Class* på Internet Movie Database Rediger på Wikidata

* (no) *X-Men: First Class* hos Filmfront Rediger på Wikidata

* (sv) *X-Men: First Class* i Svensk Filmdatabas Rediger på Wikidata

* (da) *X-Men: First Class* i Danmark Nationale Filminstitut Rediger på Wikidata

* (en) *X-Men: First Class* på AllMovie Rediger på Wikidata

* (fr) *X-Men: First Class* på Allociné Rediger på Wikidata

* (nl) *X-Men: First Class* på MovieMeter Rediger på Wikidata

* (en) *X-Men: First Class* på Turner Classic Movies Rediger på Wikidata

* (en) *X-Men: First Class* på American Film Institute Rediger på Wikidata

* (en) *X-Men: First Class* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |